Správa
 
Vláda Slovenskej republiky uznesením č. 215 zo dňa 16. marca. 2005 k materiálu „Návrh opatrení na zabránenie neopodstatnenému zvyšovaniu rozpočtových nákladov stavieb financovaných z verejných zdrojov“, ktorý predložil na rokovanie vlády minister výstavby a regionálneho rozvoja uložila ministrom, predsedom ostatných ústredných orgánov štátnej správy SR, príslušným správcom ďalších rozpočtových kapitol, v bode 
B. 4.   na základe analýz vypracovať a prijať manuál  pre riadenie rizík prípravy a realizácie investičnej výstavby a kontrolu ceny stavby v procese jej prípravy a realizácie, v pôsobnosti rozpočtovej kapitoly,
            v termíne do 31. decembra 2005,
pričom vypracovanie analýz dokončených a rozostavaných stavieb bolo uložené pod bodmi B. 1. a B. 2. tohto uznesenia.

	Z dôvodu, že sa v praxi vyskytli nejasnosti vo výklade formulácie úlohy, ministerstvo výstavby a regionálneho rozvoja na základe týchto podnetov navrhuje spresniť znenie úlohy doplnením textu tak, aby sa povinnosti z nej vyplývajúce - vypracovanie a prijatie manuálu pre riadenie rizík prípravy a realizácie investičnej výstavby a kontrolu ceny stavby v procese jej prípravy a realizácie, v pôsobnosti rozpočtovej kapitoly - vzťahovali výlučne na tých správcov rozpočtových kapitol, ktorí v rámci svojej kapitoly zabezpečujú stavby s rozpočtovým nákladom viac ako 20,0 mil. Sk.